สวัดดีค่ะ​ มีอาการนํ้าหนักลด​5-6กิโล​ตั้งแต่ปีที่แล้ว​ ไปหา2ครั้งแล้ว - ครั้งแรกเดือนสิงหาคม2562​ มีอาการนํ้าหนักลด+ท้องเสีย​ (ตรวจเลือด​ อุจจาระ​ ปัสสาวะ​ เอกซเรย์​ปอด​ ตรวจไทรอยด์​ ทุกอย่างก็ปกติดี)​ - ต่อมามีอาการเบื่ออาหาร(เป็นบางครั้ง)​+นํ้าหนักลด เลยไปหาก็มีอาการหัวใจเร็วผิดปกติ​ และวันที่8ก.ค​ นัดฟังผลไทรอยด์​ ผลก็ปกติ แต่มีอาการท้องเสีย​ อ่อนเพลีย​ หัวใจเต้นเร็วไม่หยุด​ เลยได้admit​ นอนให้นํ้าเกลือ​1คืน​ แค่นั้น อยากทราบว่านํ้าหนักลด​ ถ้าไม่ได้เป็นไทรอยด์​เกิดจากสาเหตุไดได้บ้าง​ ไปหา​ก็ปกติดีทุกอย่าง พยายามกินแล้วนํ้าหนักก็ไม่เพิ่มแถมมีเบื่ออาหารอีกด้วย​ จากนํ้าหนัก48เหลือแค่42​
สวัสดีค่ะ อาการน้ำหนักลด หัวใจเต้นเร็ว ท้องเสีย อ่อนเพลีย ดังกล่าวมานั้น ส่วนใหญ่ในหญิงอายุน้อย อาจจะนึกถึงเรื่องไทรอยด์ทำงานมากผิดปกติก่อน ซึ่งถ้าไม่มี อาจมีสาเหตุอื่นๆของน้ำหนักลดเช่น การกินได้น้อยจากสาเหตุใดๆ ไม่ว่าจะเป็นลำไส้อักเสบเรื้อรัง วัณโรคลำไส้ หรือเป็นมะเร็งที่อวัยวะใดๆของร่างกาย เช่นมะเร็งลำไส้ มะเร็งต่อมน้ำเหลือง หรือเกิดจากวัณโรคปอด อาจมีไอเป็นเลือด หรือโรคภูมิคุ้มกันบกพร่องเช่น hiv ในระยะเอดส์คือเป็นมากแล้ว หรือเป็นสาเหตุทางจิตใจเช่นมีความเครียด มีภาวะซึมเศร้าควรแจ้งให้แพทย์ทราบเรื่องน้ำหนักที่ลด เบื่ออาหาร แพทย์อาจต้องตรวจหาสาเหตุเพิ่มเติมเช่นการเจาะเลือด การทำเอ็กซเรย์ปอดต่อไป ถ้ามีประวัติเพศสัมพันธ์ไม่ป้องกัน ก็ควรแจ้งให้แพทย์ทราบด้วยเบื้องต้นดื่มน้ำมากๆ รับประทานอาหารอ่อนๆย่อยง่าย ที่มีประโยชน์ต่อร่างกาย ลุกขึ้นมาเดินทำกิจวัตรประจำวันได้ตามปกติ ถ้าไม่เหนื่อยมากพักผ่อนให้เพียงพอ และไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์ค่ะ